Margeir Pétursson sem býr í Lviv í vesturhluta Úkraínu segir seðlabanka landsins sterkan. Hann á von á að bankastarfsemi haldist í landinu.
Þú ert með banka með fjölda útibúa í landinu hvernig gengur bankastarfsemi fyrir sig í landinu á stríðstímum eins og þessum? Við erum svo lánsamir að við erum með höfuðstöðvarnar í Lviv og nánast alla okkar starfsemi í vestur Úkraínu sem hefur ekki orðið fyrir barðinu á þessum átökum ennþá en við erum með útibú í Kænugarði og við höfum þurft að hafa það lokað frá 24. febrúar.
Margeir segir það brjálæði sem innrás Rússa í Úkraínu sé, hafa komið gífurlega á óvart. Seðlabanki landsins hafi brugðist við þegar í stað þegar af innrásinni varð.
Það voru strax 24. febrúar þá setti seðlabanki landsins strangar takmarkanir á úttektir og fólk getur tekið jafnvirði 400 þúsund króna íslenskra á dag út af sínum reikningum. Gjaldeyrisreikningar eru frosnir þótt það sé eitthvað búið að þíða það og við megum ekki selja dollara það er bannað. Og hvaða skýring er gefin á því? Menn vilja bara halda gjaldeyrisforðanum í lagi. Þetta er sama og var gert 2014 og 15.

Margeir Pétursson sem rekur Bank Lviv í samnefndri borg og víðar um Úkraínu segir seðlabanka landsins sterkan. Loka þurfti útibúi Bank Lviv í Kænugarði þegar innrás Rússa hófst.